*****

ΚΑΝΟΝΙΣΜΟΣ (ΕΟΚ) αριθ. 604/83 ΤΟΥ ΣΥΜΒΟΥΛΙΟΥ

της 14ης Μαρτίου 1983

για το καθεστώς εισαγωγών που εφαρμόζεται κατά τα έτη 1983 έως 1986 στα προϊόντα της διάκρισης 17.06 Α του Κοινού Δασμολογίου και για την τροποποίηση του κανονισμού (ΕΟΚ) αριθ. 950/68 περί του Κοινού Δασμολογίου

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 113,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι, με την απόφαση 82/495/ΕΟΚ (3), το Συμβούλιο ενέκρινε συμφωνία συνεργασίας με την Ταϋλάνδη, η οποία επιβάλλει στη χώρα αυτή να περιορίσει τις εξαγωγές της μανιόκας προς την Κοινότητα·

ότι, με την απόφαση 82/496/ΕΟΚ(4), το Συμβούλιο ενέκρινε συμφωνία υπό μορφή ανταλλαγής επιστολών με την Ινδονησία, υπό την ιδότητα ως κύριας προμηθεύτριας χώρας βάσει της Γενικής Συμφωνίας Δασμών και Εμπορίου (GATT)·

ότι, με την απόφαση 82/497/ΕΟΚ (5), το Συμβούλιο ενέκρινε συμφωνία υπό μορφή ανταλλαγής επιστολών με τη Βραζιλία, υπό την ιδιότητα της ως αρχικού διαπραγματευτή βάσει της GATT·

ότι οι ανωτέρω συμφωνίες με την Ινδονησία και τη Βραζιλία συνιστούν το αποτέλεσμα διαπραγματεύσεων που έχουν διεξαχθεί δυνάμει του άρθρου XXVIII της GATT για την προσωρινή αναστολή, ως τις 31 Δεκεμβρίου 1986, της δασμολογικής παραχωρήσεως που έγινε από την Κοινότητα για την εισαγωγή των προϊόντων που υπάγονται στη διάκριση 07.06 Α του Κοινού Δασμολογίου· ότι οι συμφωνίες αυτές επιτρέπουν στην Κοινότητα να αναστείλει την εν λόγω παραχώρηση·

ότι η Κοινότητα ανέλαβε την υποχρέωση, έναντι των συμβαλλομένων μερών της GATT, να δεχθεί, κατά το χρόνο αναστολής της υφισταμένης παγιοποιήσεως, ορισμένες ποσότητες των εν λόγω προϊόντων με εισφορά ανερχόμενη σε ένα μέγιστο ποσοστό 6 % κατ' αξία· ότι, βάσει της ρήτρας του μάλλον ευνοούμενου κράτους, η Κοινότητα οφείλει να παρέχει ανάλογη μεταχείριση στις τρίτες χώρες μη μέλη της GATT που απολαύουν της ρήτρας αυτής·

ότι με τις προκαταρκτικές διατάξεις του κανονισμού (ΕΟΚ) αριθ. 950/68 (6), όπως τροποποιήθηκε για τελευταία φορά από τον κανονισμό (ΕΟΚ) αριθ. 3000/82 (7), επεκτείνεται σε όλες τις τρίτες χώρες το ευεργέτημα του συμβατικού δασμού· ότι πρέπει, κατά συνέπεια, να γίνει παρέκκλιση από τον κανόνα αυτό όσον αφορά τα εν λόγω προϊόντα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τα προϊόντα που υπάγονται στη διάκριση 07.06 Α του Κοινού Δασμολογίου, ρίζαι μανιόκας, αρραρούτης και σαλεπίου και έτεραι παρόμοιαι ρίζαι και κόνδυλοι υψηλής περιεκτικότητος εις άμυλον εξαιρέσει των γλυκοπατατών, η είσπραξη της εισφοράς κατά την εισαγωγή, ανερχόμενης σε ένα μέγιστο ποσοστό 6 % κατ' αξία, περιορίζεται στις ποσότητες που καθορίζονται ετησίως ανά τρίτη χώρα καταγωγής ως εξής:

α) Ταϋλάνδη: οι ποσότητες που προκύπτουν από την συμφωνία που εγκρίθηκε με την απόφαση 82/495/ΕΟΚ για τα έτη 1983, 1984, 1985 και 1986·

β) Ινδονησία: 750 000 τόνοι για το 1983 και οι ποσότητες που προκύπτουν από τη συμφωνία που εγκρίθηκε με την απόφαση 82/496/ΕΟΚ για τα έτη 1984, 1985 και 1986·

γ) άλλα σημερινά συμβαλλόμενα μέρη της GATT εκτός της Ταϋλάνδης: 132 355 τόνοι για το 1983 και οι ποσότητες που προκύπτουν από τη συμφωνία που εγκρίθηκε με την απόφαση 82/497/ΕΟΚ για τα έτη 1984, 1985 και 1986·

δ) άλλες τρίτες χώρες εκτός από τις αναφερόμενες στα σημεία α), β) και γ): 370 000 τόνοι για το 1983· για τα έτη 1984, 1985 και 1986, οι ποσότητες καθορίζονται από το Συμβούλιο, το οποίο αποφασίζει με ειδική πλειοψηφία, κατόπιν προτάσεως της Επιτροπής.

Άρθρο 2

Οι λεπτομέρειες εφαρμογής του παρόντος κανονισμού καθορίζονται με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 (8).

Άρθρο 3

Ο κανονισμός (ΕΟΚ) αριθ. 950/68 τροποποιείται όπως αναφέρεται στο παράρτημα.

Άρθρο 4

Ο κανονισμός (ΕΟΚ) αριθ. 3298/82 (1) καταργείται.

Οι ποσότητες για τις οποίες εκδόθηκαν πιστοποιητικά εισαγωγής δυνάμει του κανονισμού αυτού, αφαιρούνται από τις ποσότητες που αναφέρονται στο άρθρο 1.

Άρθρο 5

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 31 Δεκεμβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 14 Μαρτίου 1983.

Για το Συμβούλιο

Ο Πρόεδρος

J. ERTL

(1) ΕΕ αριθ. C 322 της 8. 12. 1982, σ. 7.

(2) ΕΕ αριθ. C 68 της 14. 3. 1983, σ. 106.

(3) ΕΕ αριθ. L 219 της 28. 7. 1982, σ. 52.

(4) ΕΕ αριθ. L 219 της 28. 7. 1982, σ. 56.

(5) ΕΕ αριθ. L 219 της 28. 7. 1982, σ. 58.

(6) ΕΕ αριθ. L 172 της 22. 7. 1968, σ. 1.

(7) ΕΕ αριθ. L 318 της 15. 11. 1982, σ. 1.

(8) ΕΕ αριθ. L 281 της 1. 1. 1975, σ. 1.

(1) ΕΕ αριθ. L 349 της 9. 12. 1982, σ. 15.

ΠΑΡΑΡΤΗΜΑ

Το κείμενο της διακρίσεως 07.06 Α του Κοινού Δασμολογίου αντικαθίσταται από το ακόλουθο κείμενο:

1.2.3,4 // // // // Κλάση

του Κοινού

Δασμολογίου

// Περιγραφή εμπορευμάτων

// Δασμοί

1.2.3.4 // // // Αυτόνομοι %

ή εισφορές

(Ε) // Συμβατικοί

% // // // // // 1

// 2

// 3 // 4 // // // // // 07.06

// Ρίζαι μανιόκας, αρραρούτης και σαλεπίου, κόνδυλοι ηλιάνθου (ψευδοκολασία), γλυκοπατάται και έτεραι παρόμοιαι ρίζαι και κόνδυλοι υψηλής περιεκτικότητος εις άμυλον ή ινουλίνην, έστω και απεξηραμέναι ή κεκομμέναι εις τεμάχια. Εντεριώνη (ψύχα) του φοίνικος των Μολλούκων (αρτοδένδρου): // // // // Α. Ρίζαι μανιόκας, αρραρούτης και σαλεπίου και έτεραι παρόμοιαι ρίζαι και κόνδυλοι υψηλής περιεκτικότητος εις άμυλον εξαιρέσει των γλυκοπατατών: // // // // Ι. νωπαί ή απεξηραμέναι, ολοσχερείς ή κεκομμέναι εις τεμάχια ή εις φέτας που δεν υπέστησαν μεταγενεστέρως μεταποίησην // 6 (Ε) // (γ) // // ΙΙ. έτερα, συμπεριλαμβανομένων των συσσωματωμάτων // 6 (Ε) // (γ) // // // //

(γ) 6 % κατ' αξίαν, υπό ορισμένες προϋποθέσεις.